Държавен вестник, бр. 40, 2014 г., стр. 69

БРОЙ  40	
Д Ъ Р Ж А В Е Н  В Е С Т Н И К 	
СТР.  69  
Изисквания към членовете на управителния 
съвет (съвета на директорите) и на надзорния 
съвет във връзка с изпълнение на техните 
функции
Чл. 13. (1) Членовете на управителния съвет 
(съвета на директорите) и на надзорния съвет 
изпълняват функциите си честно, почтено и 
независимо с цел извършване на ефективна 
собствена преценка за решенията на висшия 
ръководен персонал и упражняване на ефек-
тивен контрол и наблюдение върху вземането 
на управленски решения.
(2) Членовете на управителния съвет (съвета 
на директорите) и на надзорния съвет трябва 
да отделят достатъчно време за изпълнението 
на задълженията си в управлението на банката.“
§ 8. В приложението към чл. 6, ал. 1, т. 5 
се създава т. 7.6:
„7.6. Посочете дружествата, в които заемате 
длъжност по чл. 4а, ал. 1 и 2, както и заема-
ната длъжност.“ 
Преходни и заключителни разпоредби
§ 9. Лицата, които към влизане в сила 
на тази наредба са членове на управителен 
съвет (съвет на директорите), надзорен съвет 
на банка или са нейни прокуристи, подават 
информацията по т. 7.6 от приложението към 
чл. 6, ал. 1, т. 5 в тримесечен срок от влиза-
не в сила на наредбата. Българската народна 
банка уведомява лицата, които не отговарят 
на изискванията на чл. 4а, и определя срок за 
отстраняване на несъответствието.
§ 10. Тази наредба се издава на основание 
чл. 10, ал. 6, чл. 11, ал. 3 и чл. 73в, ал. 2 във 
връзка с § 13 от преходните и заключителните 
разпоредби на Закона за кредитните институции 
и е приета с Решение № 46 от 24.04.2014 г. на 
Управителния съвет на Българската народна 
банка.
Управител:  
Иван Искров
2978
Наредба за изменение и допълнение на Наредба 
№ 4 от 2010 г. за изискванията към възна-
гражденията в банките ( ДВ, бр. 102 от 2010 г.)
§ 1. В чл. 3 се правят следните изменения 
и допълнения:
1. Създава се нова ал. 2:
„(2) В политиката за възнагражденията се ус-
тановяват различни критерии за определяне на:
1. постоянно възнаграждение в зависимост от 
съответния професионален опит и функционал-
ни отговорности за длъжността по длъжностна 
характеристика или договор за управление;
2. променливо възнаграждение в зависимост 
от устойчивото, ефективно и съобразено с 
рисковете изпълнение на задълженията, както 
и от изпълнение, надвишаващо изискванията 
за длъжността.“
2. Досегашните ал. 2 и 3 стават съответно 
ал. 3 и 4.
3. Създава се ал. 5:
„(5) Възнагражденията, покриващи неус-
тойки по договори за предходна заетост, са 
съобразени с дългосрочните интереси на бан-
ката, включително изискванията за задържане, 
разсрочване, за отчитане на резултатите от 
дейността и възможността за възстановяване 
на изплатени или придобити възнаграждения.“
§ 2. Създава се чл. 3а:
„Съотношение между променливо и постоян-
но възнаграждение
Чл. 3а. (1) Размерът на променливите еле-
менти не надхвърля размера на постоянните 
елементи на общото възнаграждение.
(2) Общото събрание на акционерите на 
банката може да определи по-висок размер 
на променливите елементи, но не повече от 
двойния размер на постоянните елементи.
(3) Решението по ал. 2 се взема:
1. по мотивирано предложение на управител-
ния съвет (съвета на директорите), посочващо 
определените служители, техните длъжности, 
както и очакваното отражение върху нивото на 
капиталовата база и нейната стабилност;
2. след информиране на БНБ за предложе-
нието по т. 1, включително за предлаганото 
по-голямо максимално съотношение и основа-
нията за това, и когато са налице доказателства, 
че предлаганото по-голямо съотношение не 
нарушава изискванията към банката по отно-
шение на собствения капитал съгласно Закона 
за кредитните институции (ЗКИ) и Регламент 
(ЕС) № 575/2013 на Европейския парламент и 
на Съвета от 26 юни 2013 г. относно пруден-
циалните изисквания за кредитните институции 
и инвестиционните посредници и за изменение 
на Регламент (ЕС) № 648/2012 (ОВ, L176/1 от 
27 юни 2013 г.), наричан по-нататък „Регламент 
(ЕС) № 575/2013“.
(4) Решението по ал. 2 се взема с мнозин-
ство от поне 2/3, ако е представен поне поло-
вината от капитала, а когато това изискване 
не е изпълнено – с мнозинство от най-малко 
3/4 от представения капитал; в гласуването не 
могат да участват акционери на банката, които 
биха се ползвали от по-високите максимални 
съотношения, както и дружества, чрез които 
те притежават косвено участие в акционерния 
капитал на банката.
(5) Българската народна банка използва 
получената информация за взетите решения 
по ал. 3 за сравняване на практиките на бан-
ките за определяне на по-високи максимални 
съотношения и предоставя тази информация 
на Европейския банков орган (ЕБО).“
§ 3. В чл. 4 се правят следните изменения 
и допълнения:
1. Създава се нова ал. 3:
„(3) Разумното управление на риска и 
принципът за заплащане според резултатите 
не допускат предоставяне на гарантирано про-
менливо възнаграждение и включването му в 
плановете за възнагражденията.“